**Házirend | TENISZTÁBOR, 2025**

**A PÁLYÁN**

• A pályán csak akkor lehet közlekedni, ha ott játék/edzés nincsen!

• A pályára csak játékra alkalmas cipőben lehet felmenni!

• A pályán ételt és italt fogyasztani kizárólag a játék szünidejében, a padon lehet!

• Kérjük a pályákon kihelyezett hulladéktárolók maradéktalan használatát!

• A pályán kerüljük a hangos és durva, vulgáris megnyilvánulást!

• A játék végén a pályát le kell húzni, a pályalehúzót a helyére kell tenni!

Ha a pálya minőségével kapcsolatban észrevétel keletkezik, azt azonnal jelezni kell!

• A pályán felejtett tárgyakért felelősséget nem vállalunk!

**A PÁLYÁN KÍVÜL**

• Kerüljük a hangos beszédet, kiabálást, ne zavarjuk az éppen teniszezőket és legyünk tekintettel a szomszédságra!

• Ügyeljünk a tisztaságra mindenhol, de különösen a vizesblokkokban! Használjuk a kihelyezett hulladéktárolókat!

• A kihelyezett játékokat rendeltetésszerűen – mások és a saját testi épségének, továbbá a tárgyak értékének figyelembevételével – kell használni!

• Táskákat, ruhákat kizárólag az arra kijelölt területen lehet tárolni.

• A táborozó gyerekek csakis a tábor számára kijelölt területen tartózkodhatnak, a strand egyéb területein csoportosan, felügyelettel kell közlekedni – a mosdó használatának szükségét mindig jelezni kell a felügyelő felé.

• A strand (és kemping) területét a gyermekek felnőtt felügyelete nélkül nem hagyhatják el!

• Értékek megőrzéséhez kérjük, kérjen kulcsos szekrényt! Az őrizetlenül hagyott értékekért felelősséget nem vállalunk!

**EGÉSZSÉGÜGYI TEENDŐK**

• Kérjük, vigyázzunk egymásra, betegen ne hozzuk a gyermeket táborba!

* A hőségre való tekintettel fogyasszunk több folyadékot és sapkát állandó jelleg. Rosszullét esetén azonnal jelezzünk a felügyelők felé!

• Köhögés, orrfolyás, tüsszögés esetén ne jöjjünk a teniszpályára!

• Naponta többszöri kézmosás, fertőtlenítő gél használata szükséges: a pályára-menetel előtt és után, étkezés előtt és után, a közös játékok (eszközök) használata előtt és után mindenképpen!

• Használjuk a kihelyezett fertőtlenítőket, papírzsebkendőt!

• A mosdókban papír- vagy saját törülközőt használjunk!

Debrecen, 2025. 06. 30.

Tisztelettel,

A Tábor vezetői

A Mozgó Cívisért Közhasznú Egyesület